《吕子固置会有诗张芸叟邀予席上依韵和》
宋代·李复

故国归来晚，相逢共老年。
聊从浮白饮，莫拟畔牢篇。
花近红侵坐，槐新绿媚天。
还丹消息断，无惜放杯传。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。